سراج الاخبار دہلی

سراج الاخبار دہلی سے شائع ہونے والا فارسی زبان کا ایک ہفتہ وار اخبار تھا۔  یہ اخبار  30 جولائی 1841ءکو مصلح الدولہ سید ابو القاسم خاں کی ادارت میں مطبع سلطانی سے جاری ہوتا تھا۔یہ اخبار اصل میں آخری مغل تاجدار بہادر شاہ ظفر کا روزنامچہ تھا جس میں شاہِ دہلی کی روزانہ مصروفیات اور معمولات کے تاریخ وار اجمالی تذکرہ کے ساتھ ساتھ دوسری سلطنت اور اور ریاستوں کی خاص خاص خبریں بھی درج ہوتی تھیں، کبھی کبھی مقامی خبروں کے علاوہ موسمی حالات و تغیرات بھی درج کیے جاتے تھے۔ یہ اخبار بارہ x  آٹھ انچ کی تقطیع کے آٹھ صفحات پرشائع ہوتا تھا۔ سر ورق کے بالائی حصہ پر اخبار کا نام جلی حروف میں لکھا ہوتا تھا اور اس کے نیچے ہجری اور عیسوی تاریخ درج ہوتی تھیں اور بادشاہ کا روزنامچہ تاریخ وار درج ہوتا تھا۔ اس کے علاوہ سراج الاخبار میں اردو اور فارسی غزلیں اور قصائد بھی شائع ہوتے تھے۔ سراج الاخبار 1857ء کے ہنگامہ عظیم تک موجود رہا اورآخر بادشاہت کے خاتمے کے ساتھ یہ اخبار بھی بند ہو گیا۔

مزید دیکھیے 
 مراۃ الاخبار

حوالہ جات 

ہندوستان میں 1841ء کی تاسیسات
بھارت کے کالعدم اخبارات
دہلی میں شائع ہونے والے اخبارات
مغلیہ دور حکومت
برطانوی ہند کے اخبارات